**9. napirend**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

 **2022. május 17-én tartandó nyilvános testületi ülésére.**

**Tárgy:**  **Kulturális szakemberek továbbképzése**

**Előterjesztő**: Csombó Zoltán polgármester

**Előkészítette:** Nagy Éva, ügyintéző

 --------------------------- Jogszabállyal nem ellentétes

 Előterjesztő

 -----------------------------------

 dr. Szabó Tímea címzetes főjegyző

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) 94. § (4) bekezdése szerint Az e törvény hatálya alá tartozó intézményekben foglalkoztatott szakemberek szakmai tudásuk megújítása érdekében továbbképzésben vehetnek részt. A miniszter rendeletben szabályozza a továbbképzésnek minősülő képzési formák körét, valamint - az adópolitikáért felelős miniszterrel egyetértésben - a fizetendő igazgatási szolgáltatási díjak körét és azok mértékét. Az e törvény hatálya alá tartozó intézményekben foglalkoztatott szakemberek továbbképzésben való részvételéhez támogatás nyújtható.

A kulturális szakemberek továbbképzési kötelezettségéről, valamint a képzési és beiskolászási terv készítésének kötelezettségét a kulturális szakemberek továbbképzéséről szóló 32/2017. (XII. 12.) EMMI rendelet (a továbbiakban: EMMi rendelet) határozza meg az alábbiak szerint

1.§ Az e rendeletben foglaltakat kell alkalmazni a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) hatálya alá tartozó országos múzeum, országos szakmúzeum, megyei hatókörű városi múzeum, területi múzeum, nyilvános könyvtár, országos szakkönyvtár, megyei hatókörű városi könyvtár, közművelődési intézmény és közösségi színtér, valamint a köziratokról, a közlevéltárakról és a magánlevéltári anyag védelméről szóló 1995. évi LXVI. törvény hatálya alá tartozó közlevéltár (a továbbiakban együtt: kulturális intézmény) közalkalmazotti jogviszony vagy munkaviszony alapján, szakmai munkakörben, legalább 6 órában foglalkoztatott közép- és felsőfokú végzettségű szakemberei (a továbbiakban: kulturális szakemberek) továbbképzésének tervezésére, lebonyolítására, finanszírozására.

2. §(1) bekezdése szerint a kulturális intézmény vezetője a kulturális szakemberek továbbképzésének tervezése és az élethosszig tartó tanulás elősegítése érdekében

*a)*ötévenként képzési tervet, valamint

*b)*minden naptári évre beiskolázási tervet

készít.

(2) A kulturális intézmény vezetője nyilvántartja a kulturális szakemberek képzésének kezdő és befejező időpontját.

3. §(1) A képzési terv öt évre rögzíti, hogy a kulturális szakemberek szakmai tudásuk megújítása érdekében milyen, az intézmény alaptevékenységének megfelelő továbbképzésben vesznek részt. A képzési tervet az ötéves időszak első évében május 31-ig kell elkészíteni és szükség esetén évente március 31-ig felül kell vizsgálni.

4. §(1) A kulturális intézmény vezetője az adott naptári évre vonatkozó beiskolázási tervet az ötéves képzési terv alapján minden év március 31-ig készíti el.

5. §A Kultv. 94. § (4) bekezdése szerinti továbbképzésben való részvétel megvalósul

*a)*a kultúráért felelős miniszter által hatósági nyilvántartásba vett, tanfolyam jellegű szakmai továbbképzés (a továbbiakban: szakmai továbbképzési program) tanulmányi kötelezettségeinek és vizsgakövetelményeinek teljesítésével, amelyet a szakmai továbbképzési programot nyújtó szervezet által kiadott tanúsítvány igazol,

*b)*[***\****](https://net.jogtar.hu/jogszabaly?docid=A1700032.EMM#lbj1id84f0)az iskolarendszeren kívüli formában múzeumi, könyvtári, levéltári, közművelődési, kép-, illetve hangarchívumi területre (a továbbiakban: kulturális területre) vonatkozó szakképesítést adó képzés tanulmányi kötelezettségeinek - a szakképesítésért felelős miniszter által meghatározott - szakmai és vizsgakövetelmények teljesítésével, melyet a szakképesítést elismerő bizonyítvány igazol,

*c)*az államilag elismert B1 szintű, B2 szintű, C1 szintű, egy- vagy kétnyelvű, szóbeli, írásbeli vagy komplex nyelvvizsga tanulmányi kötelezettségeinek, vizsgakövetelményeinek teljesítésével, amelyet államilag elismert nyelvvizsga-bizonyítvány igazol,

*d)*a kulturális területre vonatkozó vagy a kulturális intézmények funkcionális működésével összefüggő felsőoktatási alap- vagy mesterképzés, szakirányú továbbképzés, továbbá doktori képzés tanulmányi kötelezettségeinek és vizsgakövetelményeinek teljesítésével, amelyet felsőoktatási intézmény által kiadott oklevél igazol, vagy

*e)*a kulturális intézmény tevékenységi körébe tartozó vagy a kulturális intézmények funkcionális működésével összefüggő szakterületen nemzetközi program, szerződés alapján szervezett szakirányú továbbképzés tanulmányi kötelezettségeinek teljesítésével, amelyet tanúsítvány, bizonyítvány vagy oklevél igazol.

A fentiek alapján a legalább 6 órában foglakoztatott középfokú és felsőfokú végzettségű szakemberek számára ötévenként képzési tervet, a naptári évre beiskolázási tervet kell készíteni.

*Határozati javaslat:*

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

/2022. (…) HATÁROZATA

*A kulturális szakember számára képzési terv és beiskolázási terv készítéséről*

Mindszentkálla Község Önkormányzata Képviselő-testülete a kulturális területen foglalkoztatott szakember részére készített képzési tervet és beiskolázási tervet elfogadja.

Utasítja a polgármestert, hogy a kulturális szakembert tájékoztassa.

Felelős: Csombó Zoltán polgármester

Határidő: azonnal